Esiintyy koko maassa, yleinen Etelä- ja Keski-Suomessa. Pohjoisessa tavataan lisäksi outapajua (ssp. borealis) ja kuolanpajua (ssp. kolaënsis).
Haarat ovat vihertäviä tai ruskeita, niukkakarvaisia tai kaljuhkoja, kuoren alta lähes sileitä.Vuosikasvaimet ovat karvaisia. Silmut (3 mm) ovat karvaisia, silmusuomu on huppumainen.
Lehdet ovat kierteisesti ja niiden korvakkeet ovat isoja, puikeita tai munuaismaisia, nystylaitaisia. Lehtilapa (4–8 cm) on ehyt, sulkasuoninen, sahalaitainen, molemmin puolin harvakarvainen tai kalju, päältä syvänvihreä ja melko kiiltävä, alta vihreä tai kärkiosaa lukuun ottamatta hieman sinertävä. Lavan muoto vaihtelee soikeasta tai puikeasta pitkulaiseen ja toisinaan myös vastapuikeaan. Lehdessä on 6–8 suoniparia, toisinaan niitä voi olla jopa 11. Lehdet mustuvat kuivattaessa.
Kasvi on kaksikotinen ja se kukkii juuri ennen lehtien puhkeamista. Kukinto on kokonaisena variseva norkko. Norkkoperät ovat lyhyitä ja pienilehtisiä. Kukat ovat norkkosuomujen hangassa, kehättömiä, pieniä, mesinystyisiä. Norkkosuomut ovat vaaleanruskeita ja niiden kärki on tumma. Palhojen tyvi on karvainen. Sikiäin on pitkäperäinen, vartalo on pitkä ja kumpikin luotti on kaksijakoinen.
Hedelmä on kalju kota (7–9 mm). Siemenet ovat pieniä, tyviosa on pitkä ja valkohaiveninen (lenninhaiven).
Rannoilla, ojissa, laidunten ja peltojen pientareilla, joutomailla.
Risteymä lettopajun kanssa (S. myrsinifolia x myrsinites) on melko yleinen Pohjois-Suomessa. Risteymä kiiltopajun kanssa (S. myrsinifolia x phylicifolia) on melko harvinainen. Risteymää tunturipajun kanssa (S. glauca x myrsinifolia) esiintyy paikoitellen lajien yhteisillä kasvualueilla.
Pinkka e-learning: A Nordic vascular plants - Rabelera-Ruta
Pinkka e-learning: A Nordic vascular plants - Saxifraga-Silene
Mustuvapaju kasvaa tavallisesti 2-8 (10) m korkeaksi pikkupuuksi. Nuorten versojen kuori on vihertävät tai harmaanruskeat, myöhemmin harmaa ja uurteinen. Mustuvapajun lehdet ovat 4-8 cm pitkiäja muodoltaan soikeat tai vastapuikeat ja suippokärkiset. Lehtilapa on melko paksu, sahalaitainen ja väriltään yläpuolelta tummanvihreä ja alapuolelta sinertävänvihreä. Mustuvapajulle on tyypillistä, että sen lehdet mustuvat kuivattaessa. Mustuvapaju kukkii alkukesällä, touko-kesäkuussa, juuri ennen lehtien puhkeamista. Kaksikotisen pensaan emi- ja hedenorkot syntyvät eri kasveihin. Kukinto on norkko. Pölyttyneestä emikukasta kehitty kota, joka voi olla jopa sentin mittainen. Suomessa on kolme mustuvapajun alalajia etelänmustuvapaju (subsp. myrsinifolia), oudanmustuvapaju (subsp. borealis) ja kuolanmustuvapaju (subsp. kolaënsis)
Mustuvapaju on yleinen Etelä- ja Keski-Suomessa, Pohjois-Suomessa harvinaisempi.
Mustuvapajua esiinty Skotlannissa ja Pohjoismaissa, Pyreneila, Keski-Euroopasta Länsi-Siperiaan.
Mustuvapaju viihtyy kosteilla ja märillä kasvupaikoilla, kuten rannoilla, runsasravinteisissa metsissä, ojissa ja peltojen pientareilla.
Lähteet: Alanko, P., Hämet-Ahti, L., Koistinen, M., Palmén, A., & Tigerstedt, P. M. A. (1992). Suomen puu- ja pensaskasvio. Helsinki: Dendrologian seura. Rikkinen, J. (2010). Puut Ja Pensaat Suomen Luonnossa. Helsinki: Otava. Väre, H. ja Kiuru, H. (2013). Suomen puut ja pensaat. Helsinki: Metsäkustannus.
Pinkka oppimisympäristö: Viikin arboretum - Suomi
Pinkka e-learning: IPS-153 Flora of Subarctic Europe - Ranunculus-Salix
Pinkka e-learning: IPS-177 Fennoscandian flora - Poa-Rumex
Pinkka e-learning: IPS-177 Fennoscandian flora - Sagina-Symphytum
Haarat ovat vihertäviä tai ruskeita, niukkakarvaisia tai kaljuhkoja, kuoren alta lähes sileitä. Vuosikasvaimet ovat karvaisia. Silmut (3 mm) ovat karvaisia, silmusuomu on huppumainen.
Pinkka oppimisympäristö: Metsälajintuntemus - Koppisiemeniset, 2-sirkkaiset, Brassicaceae - Primulaceae
Pinkka oppimisympäristö: BIO-515 Etelä-Suomen putkilokasvit - Sagina-Symphytum
Pinkka oppimisympäristö: BIO-514 Pohjois-Suomen putkilokasvit - Ranunculus-Salix
Pinkka oppimisympäristö: BIO-513 Syventävä putkilokasvituntemus - Sagina-Symphytum
Pinkka oppimisympäristö: Kasvien lajintuntemus, Itä-Suomen yliopisto - Siemenkasvit: Rosa-Viscaria
Pinkka e-learning: A Nordic vascular plants - Sabulina-Saussurea
Pinkka e-learning: IPS-154 Subarctic Habitats and Biota - Woody plants
Creative Commons Attribution Noncommercial 4.0